Source: http://mikkeli.cloudnc.fi/fi-FI/Toimielimet/Kasvatus_ja_opetuslautakunta/Kokous_2282019/Rantakylan_paivakodin_tarjouspyynto(22808)
Timestamp: 2019-09-15 12:41:59+00:00

Document:
Rantakylän päiväkodin tarjouspyyntö | Mikkeli
Kokous 22.8.2019
Rantakylän päiväkodin tarjouspyyntö
Kasvatus- ja opetuslautakunta, kokous 22.8.2019
§ 79 Rantakylän päiväkodin tarjouspyyntö
MliDno-2018-2401
Kaupungin tilapalvelut on koonnut laaja-alaisen käyttäjistä, suunnittelijoista ja asiantuntijoista koostuvan työryhmän suunnittelemaan Rantakylän päiväkotia. Uusi päiväkoti korvaa tällä hetkellä väistötiloissa toimivan Rantakylän päiväkodin (96 paikkaa) sekä Torpantien ryhmäperhepäiväkodin (22 paikkaa).
Kohde tehdään jaettuna urakkana, jolloin paikallisilla pk-yrittäjillä on paremmat osallistumismahdollisuudet hankintaan. Tämä on myös mahdollistanut tilaajalta vahvemman otteen suunnitteluun ja toteutusratkaisuihin. Rakennus on suunniteltu kestävillä ja turvallisilla materiaaleilla huollettavuus ja energiatalous huomioiden.
Kaupungin sisäisen hankintaohjeen mukaan taloudellisesti merkittävissä (hankinta-arvoltaan yli 1 M€) hankinnoissa tulee kilpailutusasiakirjat hyväksyä lautakunnassa ennen niiden julkaisua. Tässä tapauksessa hyväksyvä elin on kaupunkiympäristölautakunta. Tarjouspyyntöaineiston kasaaminen ja viimeistely on edelleen käynnissä. Urakkalaskenta alkaa 6.9.2019.
Rantakylän päiväkoti on noin 2000 brm². Lapsipaikkaluku on 153. Hankkeen kooksi on arvioitu talousarviossa 5 M€ (3 M€ vuodelle 2019 ja 2 M€ vuodelle 2020). Lisäksi kalustuksen osuus on 150 000 €. Muuttuneesta toteutusaikataulusta johtuen käsitellään rahoituksen jakaantuminen talousarviovalmistelun yhteydessä. Hankkeen kustannusarvio ilman kalustuksen osuutta on 5,1 M€. Hankkeesta tehdään kuitenkin karsintoja niin, että kustannusarvio ei ylitä hankkeelle varattua talousarviomäärärahaa.
Tarjouspyynnön mukaan valintaperusteena on halvin hinta. Laatukriteerit on asetettu vähimmäisvaatimuksena ja ne selviävät urakkaohjelman kohdasta 17.2.
Hankinnasta on tehty hankinnan erityispiirteiden tunnistaminen ja hankinnan yritysvaikutusten arviointi. Hankinnasta on järjestetty keskustelutilaisuudet (markkinavuoropuhelu) 8.1.2019 sekä 29.1.2019. Hankinta ylittää kansallisen kynnysarvon, mutta ei EU kynnysarvoa.
Kasvatus- ja opetuslautakunta merkitsee asian tiedoksi.
Lisäksi lautakunta pyytää kiinteistöjohtajaa tarkentamaan urakkaohjelman kohdan 6.3. aikataulun.
Tilapalvelut/Miia Havukainen, kiinteistöjohtaja
Liite Aksonometria.pdf (pdf, 352 kt)
Liite Asemapiirustus.pdf (pdf, 4857 kt)
Liite Laajuustiedot.pdf (pdf, 401 kt)
Liite Pohjapiirustus 1.kerros.pdf (pdf, 2193 kt)
Liite Pohjapiirustus 2. kerros.pdf (pdf, 847 kt)
Liite Urakkaohjelma.pdf (pdf, 546 kt)
§ 73 Viranhaltijoiden päätökset tiedoksi/sivistysjohtaja
§ 74 Ilmoitusasiat ja viranhaltijoiden päätökset tiedoksi
§ 75 Eron myöntäminen Juuso Lahikaiselle kasvatus- ja opetuslautakunnan jäsenyydestä ja uuden jäsenen valitseminen
§ 76 Kasvatus- ja opetuslautakunnan edustajan ja varaedustajan nimeäminen Mikkelin kaupungin liikelaitos Otavian johtokunnassa 2019-2021
§ 77 Kasvatus- ja opetuslautakunnan selvitykset tarkastuslautakunnan arviointikertomukseen 2018
§ 78 Perusopetukseen valmistavan opetuksen opetussuunnitelma
§ 80 Rantakylän yhtenäiskoulun kivikoulun korjaustyöt, kasvatus- ja opetuslautakunnan lausunto
§ 81 Yksityisen perhepäivähoidon kuntalisä
§ 83 Ei julkinen
§ 84 Talousseuranta 6/2019, kasvatus- ja opetuslautakunta

References: § 79

§ 73

§ 74

§ 75

§ 76

§ 77

§ 78

§ 80

§ 81

§ 83

§ 84